**Štipendiá v školskom roku 2023/2024**

Poskytovanie sociálnych štipendií sa realizuje podľa zákona **č. 245/2008 Z. z.** o výchove a vzdelávaní (školského zákona), podľa **§ 149** Štipendium a iné nepeňažné plnenie a Vyhlášky MŠVVaŠ SR **č. 224/2022 Z. z.** o strednej škole.

**Výška štipendia**

**závisí od priemerného prospechu v predchádzajúcom polroku školského vyučovania a od výšky životného minima nezaopatreného dieťaťa, teda v školskom roku 2023/2024 je:**

**a) 61,39 € -** pri priemernom prospechu žiaka do 2,0 vrátane, vo výške 50 % výšky životného minima,

b) **42,97 €** -pri priemernom prospechu žiaka horšom ako 2,0 do 2,5 vrátane vo výške 35 % výšky životného minima,

c) **30,70 €** - pri priemernom prospechu žiaka viac ako 2,5 vo výške 25 % výšky životného minima.

Ak je žiak hodnotený z povinných vyučovacích predmetov inak ako klasifikáciou, poskytuje sa mu v príslušnom školskom roku sociálne štipendium vo výške 35 % sumy životného minima nezaopatreného dieťaťa.

Jednou z podmienok na priznanie sociálneho štipendia je**,** že jeho **celkové hodnotenie** za predchádzajúci polrok je **prospel.**

**Sumy životného minima** sa podľa §5 zákona č. 601/2003 Z. z. o životnom minime v znení neskorších predpisov, upravujú zvyčajne k 1. júlu bežného kalendárneho roku.

Vzhľadom na to, že **sa k 1. júlu 2023 hodnoty životného minima zmenili**, v školskom roku 2023/2024 **sumy životného minima** majú nasledovné hodnoty:

**268,88 €** v prípade ak ide o jednu plnoletú fyzickú osobu,

**187,57 €** v prípade ak ide o ďalšiu plnoletú spoločne posudzovanú osobu,

**122,77 €** ak ide o zaopatrené neplnoleté dieťa alebo o nezaopatrené dieťa.

Žiadame Vás o **dodržiavanie termínov** a  poskytovanie kópií relevantných dokladov.

Zároveň žiadame o **používanie tlačív pre šk. rok 2023/2024** zverejnených na webovej stránke CVTI SR.

**Pôvodné tlačivá nebudú akceptované.**

Pre rýchlu identifikáciu prosíme uvádzajte **na obálke aj číslo zmluvy**.

**Korešpondenčná adresa** štipendií:

Centrum vedecko-technických informácií SR

**Sociálne štipendium**

Staré grunty 52

842 44 Bratislava